Μελέτη των πολυμορφισμών του γονιδίου που κωδικοποιεί την πρωτεΐνη ADAMTS 13 σε έγκυες γυναίκες και συσχέτιση τους με την εμφάνιση προεκλαμψίας
Creators: name: Βέτσιου, Ευαγγελία Ελ.
Publisher: name: Aristotle University of Thessaloniki
Year: 2025
Subjects: Προεκλαμψία
Adamts 13
Συμπλήρωμα
Θρομβωτικές Μικροαγγειοπάθειες
C5b-9
Pre-eclampsia
Complement
Thrombotic Microangiopathy

description: Η προεκλαμψία είναι μια πολυσυστηματική διαταραχή της κύησης που χαρακτηρίζεται από πρωτεϊνουρία, υπέρταση και δυσλειτουργία οργάνων μετά την 20η εβδομάδα της κύησης. Η βαρύτερη εκδήλωση της προεκλαμψίας είναι το σύνδρομο HELLP. Σκοπός της μελέτης αυτής είναι η διερεύνηση των πολυμορφισμών του γονιδίου της ADAMTS13 και της επίδρασής τους στη δραστικότητα της πρωτεΐνης, καθώς και η συσχέτιση της ADAMTS13 με τον παράγοντα vWf, με το σύστημα συμπληρώματος και την προεκλαμψία. Στη μελέτη συμμετείχαν 30 έγκυες γυναίκες με προεκλαμψία και 15 υγιείς έγκυες γυναίκες. Ελήφθησαν δείγματα αίματος από όλες τις συμμετέχουσες για την αξιολόγηση της δραστικότητας της ADAMTS13, του παράγοντα vWf, του συμπληρώματος και την ανάλυση των γενετικών πολυμορφισμών(MiniSeq System, Illumina). Για την εκτίμηση της ενεργοποίησης του συμπληρώματος χρησιμοποιήθηκε η μέθοδος του τροποποιημένου Ham test και μετρήθηκαν τα επίπεδα του διαλυτού C5b-9. Από τα αποτελέσματα βρέθηκε ότι η ομάδα με προεκλαμψία παρουσίασε σημαντικά μειωμένη δραστικότητα της ADAMTS13 σε σχέση με την ομάδα ελέγχου, κι αυξημένα επίπεδα C5b-9. Τα επίπεδα του vWfAg παρουσίασαν σημαντική συσχέτιση με τη δραστικότητα της ADAMTS13 (r = 0.497, p = 0.003 ). Επίσης βρέθηκαν γενετικές παραλλαγές που σχετίζονται με την εμφάνιση της προεκλαμψίας στα γονίδια ADAMTS13, C3, CFH, CFB, θρομβομοντουλίνης και MASP2, οι οποίες σχετίζονται με την ενεργοποίηση του συμπληρώματος. Συμπερασματικά, τα αποτελέσματα υποδεικνύουν ότι η μειωμένη δραστικότητα της ADAMTS13 και η αυξημένη ενεργοποίηση του συστήματος συμπληρώματος σχετίζονται με την εμφάνιση της προεκλαμψίας. Οι γενετικές παραλλαγές που ανιχνεύθηκαν ενδέχεται να χρησιμεύσουν ως αξιόπιστοι βιοδείκτες για την πρόγνωση και τη διάγνωση της νόσου στο μέλλον. Απαιτείται περαιτέρω έρευνα για να επιβεβαιωθούν αυτά τα ευρήματα και να αναπτυχθούν νέες θεραπευτικές προσεγγίσεις που θα στοχεύουν στη ρύθμιση της δραστικότητας της ADAMTS13 και της ενεργοποίησης του συμπληρώματος.
description: Preeclampsia is a progressive multi-system disorder characterized by proteinuria, critical organ damage, and new-onset hypertension. It can be further complicated by HELLP syndrome (hemolysis, elevated liver enzymes, low platelets), resulting in critical liver or renal damage, disseminated coagulation, and grand mal seizures. This study aimed to examine the involvement of ADAMTS13, von Willebrand, and the complement system in the pathogenesis of preeclampsia/HELLP syndrome. We studied 30 Caucasian preeclamptic pregnant women and a control group of 15 healthy pregnancies. Genetic sequencing of ADAMTS13 and complement regulatory genes (MiniSeq System, Illumina) was performed. The modified Ham test was used to check for complement activation, ADAMTS13 activity, von Willebrand antigen (vWFAg) levels, and soluble C5b-9 levels were measured. Patients with preeclampsia had a decreased ADAMTS13 activity and increased C5b-9 levels. The vWFAg was significantly correlated with ADAMTS13 activity (r = 0.497, p = 0.003). Risk-factor variants were found in the genes of ADAMTS13, C3, thrombomodulin, CFB, CFH, MBL2, and, finally, MASP2. A portion of pregnant women with preeclampsia showed a decline in ADAMTS13 activity, correlated with vWFAg levels. These patients also exhibited an elevated complement activation and high-risk genetic variants in regulatory genes. Further research is needed to determine if these factors can serve as reliable biomarkers.